OzLabs/hebrew-wiki-articles huggingface dataset:
לייזר כימי

לייזר כימי הוא לייזר בו האנרגיה לקרינה נובעת מתגובות כימיות. דוגמאות נפוצות ללייזר כימי הן, לייזר יוד-חמצן (COIL), ולייזרים מסוג מימן פלואורי (HF) ודאוטריום פלואורי (DF), אשר כולם פועלים בתחום התת-אדום הבינוני.

== היסטוריה ==
לייזר תת-אדום המבוסס על תוצרים הנרגשים ברטט של תגובה כימית הוצע לראשונה על ידי ג'ון פולני ב-1961<ref></ref>. לייזר כימי הודגם לראשונה על ידי ג'רום קספר וג'ורג' פימטל בשנת 1965<ref></ref>. ראשית, כלור (Cl<sub>2</sub>) עבר פוטוליזה לאטומים, אשר הגיבו לאחר מכן עם מימן, והניבו מימן כלורי (HCl) במצב נרגש המתאים ללזירה. לאחר מכן הודגמה הטכניקה גם על מימן פלואורי (HF) ודאוטריום פלואורי (DF).
למרות שעבודה זו לא יצרה לייזר גל מתמשך כימי גרידא, היא סללה את הדרך בכך שהראתה את ההיתכנות של תגובה כימית כמנגנון פעולה ללייזר.

לייזר HF כימי גל מתמשך הודגם לראשונה בשנת 1969<ref></ref>, ונרשם כפטנט בשנת 1972<ref></ref>, על ידי D.J. Spencer, T.A. Jacobs, H. Mirels ו-R.W.F. Gross ב-The Aerospace Corporation באל סגונדו, קליפורניה. מכשיר זה השתמש בערבוב של זרמים סמוכים של H<sub>2</sub> ו-F, בתוך מהוד אופטי, כדי ליצור מצב בו HF מעורר שהחזיק מעמד.

== שימושים ==
לייזר כימי יכול להיות שימושי בתחומים שונים, אבל השימוש העיקרי שלו הוא צבאי. מערכת נאוטילוס שפותחה על ידי ארצות הברית וישראל והשתמשה בלייזר כימי הייתה מתוכננת ליירט רקטות ופגזי ארטילריה. המערכת נגנזה ב-2007 בין היתר בשל הסכנה מהחומרים הרעילים הנפלטים בשימוש בלייזר.

==הערות שוליים==

קטגוריה:לייזרים
עמיקם ריקלין

עמיקם ריקלין (24 במאי 1946 – 10 באפריל 2023) היה כדורסלן ושחקן כדוריד ישראלי.

== ביוגרפיה ==
ריקלין, שנולד ברמת גן, החל לשחק כדורסל במכבי רמת גן ואף עלה איתה לליגה הלאומית (אז הראשונה) מהליגה הארצית ב-1967, וסיים כמלך הסלים של הליגה בשתי העונות האחרונות שלה בליגה השנייה. בתחילת הקריירה שיחק כדוריד במכבי רמת גן מהליגה הלאומית ובנבחרת ישראל.

לאחר שש עונות במדי רמת גן עבר ריקלין להפועל תל אביב, ולאחר מכן שיחק בהפועל פתח תקווה ובית"ר תל אביב, בה שימש מאוחר יותר כמאמן-שחקן.

ריקלין, שגובהו היה 1.95 מטרים, נחשב לאחד השחקנים הגבוהים בכדורסל הישראלי של שנות ה-60 וה-70. הוא קלע 2,471 נקודות בכ-170 משחקי ליגה, ונמצא במקום ה-106 ברשימת הקלעים המובילים בליגת העל בכדורסל ובמקום השביעי בהיסטוריה של מכבי רמת גן.

לאחר הפרישה היה יושב ראש קבוצת הכדורסל של מכבי עירוני רמת גן וכיהן כמנהל יחידת הפיקוח בקרן קיימת לישראל.

ב-10 באפריל 2023 הלך ריקלין לעולמו בגיל 76. קבוצתו מכבי עירוני רמת גן עלתה עם סרט שחור במשחק רבע גמר עונת 2022/2023 בליגה הלאומית בכדורסל מול א.ס. רמת השרון.
== קישורים חיצוניים ==
* [http://www.safsal-archive.co.il/hplayer.aspx?id=2091 פרופיל], באתר ספסל
* [https://basket.co.il/all-time-players.asp?PlayerId=10096 פרופיל], באתר מנהלת ליגת העל בכדורסל
* 

== הערות שוליים ==

קטגוריה:כדורסלני מכבי עירוני רמת גן
קטגוריה:כדורסלני הפועל תל אביב
קטגוריה:כדורסלני הפועל פתח תקווה
קטגוריה:כדורסלני בית"ר תל אביב
קטגוריה:כדורסלנים ישראלים
קטגוריה:סנטרים (כדורסל)
קטגוריה:שחקני כדוריד ישראלים
קטגוריה:רמת גן: אישים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1946
קטגוריה:ישראלים שנפטרו ב-2023
הכל כתוב

הכל כתוב הוא אלבום האולפן השני של הזמר הישראלי מאור אדרי. את האלבום הוציאה לאור ב-16 בספטמבר 2013 חברת התקליטים פליי רקורדס. סינגלי האלבום, "תספרו לה", "יאללה יאללה", "גבר איטלקי", "האישה שלי" ו"הכל כתוב", לא זכו להצלחה במצעדים. הוא פורסם בפורמט תקליטור בקטלוג 7290015069076.

== רשימת רצועות ==

== הערות שוליים ==

קט:אלבומי 2013
קט:אלבומי מאור אדרי
קט:אלבומים בעברית
קט:אלבומי חברת פליי רקורדס
קרטיס מלדון

קרטיס מלדון (באנגלית: Curtiss Maldoon) היה צמד מוזיקת פולק מאנגליה, שהוקם על ידי דייב קרטיס וקלייב מלדון (נולד בשם קלייב סקינר).<ref name=":0"></ref>

== התחלה ==
הם החלו לעבוד יחד לראשונה בלהקת Bodast בשנת 1968, אשר כללה גם את סטיב האו (יס, אסיה ו-GTR) על הגיטרה ובובי וודמן קלארק על התופים.<ref></ref> הם הקליטו אלבום אחד שהופק על ידי קית' וסט שאיתו עבד האו בלהקה הפסיכדלית הבריטית Tomorrow (הידועה בזכות הלהיט שלה "My White Bicycle"), אבל הוא לא יצא לאור עד שיצא בצורה חלקית ב-1982 בתור The Lost Bodast Tapes.<ref></ref>

מהדורה מחודשת מלאה הכוללת את המיקסים המקוריים מ-1969 יצאה בשם Spectral Nether Street בהוצאת חברת התקליטים RPM בשנות ה-90.<ref></ref>

על אף שהם לא היו פעילים בהופעות חיות, הם בילו את מרבית זמנם בכתיבה ובחזרות, כמו גם השתתפו במופע בשם "נשף הפופ" ב-1968.<ref name=":0" />

== בתור קרטיס מלדון ==
קרטיס מלדון היו חתומים בפרפל רקורדס, חברת התקליטים שהוקמה על ידי דיפ פרפל. החיבור שלהם לדיפ פרפל בא מתוך מעורבות קצרת מועד של דייב קרטיס עם גלגול מוקדם של הלהקה הידועה בשם ראונד-אבאוט שבה קרטיס היה הסולן (ובובי וודמן קלארק היה המתופף).<ref name=":0" /> לא פורסמו הקלטות של ההרכב הזה. דייב קרטיס (בשם "דייב קרטיס והרעידות") הקליט כמה סינגלים באמצע שנות ה-60 עבור חברות תקליטים שונות.<ref name=":0" />

התקליט הראשון שלהם כלל את סטיב האו על הגיטרה, טוני אשטון , ומוזיקאים ממייטי בייבי , כולל רוג'ר פאוול. אלבום זה כולל את השיר "Sepheryn", שמדונה ביחד עם ויליאם אורביט דגמו ללהיט הבין-לאומי "Ray of Light", הלקוח מאלבומה של הזמרת, Ray of Light.<ref></ref><ref></ref> בעקבות לקיחת הדגימה, התווספו שמם של קלייב מלדון ודייב קרטיס לקרדיטים בתור כותביו הרשמיים של השיר.<ref></ref>

קרטיס מלדון קיימו מספר סיבובי הופעות לאחר יציאת האלבום הזה. הם השתתפו בהופעות עם בדפינגר בארצות הברית וקיימו מופע בלינקולן סנטר.<ref></ref>

אלבומם השני יצא בשם Maldoon כאשר קרטיס ביקש להסיר את שמו מהפרויקט, ושזה יהיה אלבום סולו של קלייב מלדון. הוא יצא גם בהוצאת חברת התקליטים פרפל, והפעם הופץ על ידי האחים וורנר. לאחר האלבום הזה, קלייב מלדון המשיך לנסות להתבסס בעולם המוזיקה, אך נתקל בשורה של בעיות ניהול וחוזים. הוא נפטר בשנת 1978 מסיבוכים של תרופות מרשם.<ref name=":0" />

== דיסקוגרפיה ==
=== אלבומים ===
;בתור קרטיס מלדון
* 1971: Curtiss Maldoon
;בתור מלדון
* 1973: Maldoon
=== סינגלים ===
* 1971: "You Make Me Happy" / "Amber Man"

==קישורים חיצוניים==

== הערות שוליים ==

קטגוריה:להקות בריטיות
קטגוריה:להקות פולק
קטגוריה:צמדים מוזיקליים בריטיים
שולמית מוריה

שולמית (שולה) מוריה (1926 - יולי 2013) הייתה קריינית קול ישראל בערבית ובכירה במוסד.<ref></ref> 

== ביוגרפיה ==
שולמית מוריה נולדה ב-1926 בעיר בצרה שבעיראק המנדטורית. היא הצטרפה לתנועת "החלוץ" המחתרתית בעיראק ב-1944, משם המשיכה לסמינר למדריכים שבסיומו הייתה מדריכה של קבוצות נוער ורכזת תנועת הנוער "החלוץ הצעיר" בעיר הולדתה. לאחר סיום לימודיה התיכוניים עבדה במשך כשנתיים החל מקיץ 1945 כמורה בבית הספר "אליאנס".<ref name=":3"></ref>

בסוף שנת 1945 הצטרפה לזרוע של ארגון "ההגנה" בעיראק וסיימה קורס חובשות. ב-23 באוגוסט 1947 הייתה מן הנוסעים שעלו לארץ ישראל בטיסה הראשונה במסגרת מבצע מייקלברג שהמריאה באישון ליל מעיראק ונחתה ביבנאל. אחד ממפקדי המבצע היה בעלה לעתיד, שמואל (סמי) מוריה. עם הגיעה לארץ ישראל החלה בסוף 1947 לשמש כקריינית בערבית בתחנת השידור של "קול זרוע ההגנה" בערבית בתל אביב. הבית של מוריה שימש בחודשים מרץ-אפריל 1948 כמקום מפגשם של פעילי המחתרת היהודים מעיראק שהוברחו לישראל באמצעות דרכונים מזויפים בזהות נוצרית בדויה על ידי ארוסה, סמי.<ref name=":3" />

ב-15 במאי 1948 החלה לשמש כקריינית קול ישראל בערבית, שם עבדה עד לשנת 1954. בתוכניתה יכלו העולים מעיראק לשלוח דרישות שלום ליקיריהם המאזינים לתוכנית בעיראק, זאת לאחר שהופסקו שירותי הדואר בין ישראל לעיראק ובכך ניתק הקשר בין בני משפחה וקרובים יהודים רבים אשר שהו במדינות השונות.<ref name=":3" />

לאחר עבודתה בקול ישראל, עבדה עד לשנת 1962 בארכיון צה"ל ומערכת הביטחון, עת יצאה עם משפחתה לפריז עקב שליחותו של בעלה סמי כראש שלוחת "המוסד" בפריז. בשנת 1967 שבה המשפחה לישראל.<ref name=":3" />

בשנת 1968 סיפרה את סיפור עלייתה ארצה בתוכנית הרדיו "מבואה: פרקי עלייה והעפלה" בקול ישראל בעריכתו של דן רביב, שעסקה במבצע מייקלברג במסגרתו עלתה.<ref></ref><ref></ref>

בשנת 1971 החלה לשרת ב"מוסד". במהלך שירותה נשלחה לפחות כעשר פעמים לשבע מדינות, והייתה פעילה בארגון בתביעה לשתף נשים בנסיעות המבצעיות לחו"ל, "בכך פרצה את הדרך לשוויון בין נשים לגברים במערכת". בשנת 1990 פרשה לגמלאות.<ref name=":3" />

התגוררה בגבעתיים.<ref></ref> ביולי 2013 הלכה שולמית מוריה לעולמה בגיל 87, והובאה למנוחות בבית העלמין בקיבוץ עינת.<ref name=":3" />

== חיים אישיים ==
הייתה נשואה לאיש המוסד והשב"כ שמואל מוריה, שאותו הכירה בצעירותם בבצרה, ונולדו להם שני בנים ובת. בנם עזרא נפטר בגיל 47 ממחלה.<ref name=":3" /><ref name=":4" /><ref></ref>

== קישורים חיצוניים ==
* 
* 

== הערות שוליים ==

קטגוריה:נשות המוסד
קטגוריה:אנשי המוסד
קטגוריה:ישראלים ילידי עיראק
קטגוריה:ישראליות ילידות עיראק
קטגוריה:קרייני רדיו ישראלים
קטגוריה:קול ישראל בערבית
קטגוריה:סגל קול ישראל
קטגוריה:גבעתיים: אישים
קטגוריה:פעילים ציונים בעיראק
קטגוריה:עולות לאחר מלחמת העולם השנייה
קטגוריה:עולים לאחר מלחמת העולם השנייה
קטגוריה:בצרה: אישים
קטגוריה:אישים הקבורים בעינת
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-2013
קטגוריה:ישראלים שנפטרו ב-2013
פרצת נתונים

פרצת נתונים (לעיתים נקרא: זליגת מידע, דליפת מידע, הברחת מידע, זליגת נתונים או דלף מידע) היא בעיית אבטחה שבה התרחשה גישה למידע על ידי גורמים שאינם מורשים לכך, בטעות או בכוונה תחילה<ref></ref><ref></ref>.אגרון - פרצת נתונים של תוכנה המכילה פרטים אישיים של אזרחים בישראל.]]לעיתים מידע זה נחשף לציבור, מה שמוביל לנזק תדמיתי ואזרחי בצורה של דוקסינג, פריצות ותרמיות הנשענות על הפרטים שהוברחו, בדרך כלל בצורה של הנדסה חברתית.

יש מקרים בהם פרצות אלו באות לידי ביטוי יחד עם מתקפות נוספות, הפופולרית שבהם היא כופרה, בתקווה לכך שחשיבות המידע והנזק התדמיתי לארגון יהוו תמריץ לחברה לשלם את הכופר<ref></ref><ref></ref>.

פרצות נתונים מתגלות בדרך כלל על ידי פצחנים, אך לעיתים גם בשגגה בידי הציבור הרחב.

== ההבדל בין פרצת נתונים לזליגת מידע ==
מקור השם באנגלית הוא data breach, ופרצת נתונים היא התרגום החופשי שלו, אך בעברית לפעמים אומרים זליגת מידע כאשר מתכוונים בעצם לפרצת נתונים.

זליגת נתונים - המידע נחשף בתמימות או בטעות לציבור, במילים אחרות מדובר בלקות בתכנון שלא לקחה בחשבון את האפשרות שהמידע הרגיש יהיה זמין לגורמים שאינם מורשים.

פרצת נתונים - מתרחשת כתוצאה מהתקפת סייבר ייעודית על מערכות שמכילות מידע, כלומר גם אם היו או לא היו הגנות מספקות, המידע "ניצוד" מלכתחילה.

חשוב לזכור שמבחינת הנזק והתוצאה הסופית הם זהים, מדובר רק באפיון הדרך בה הגיעו למידע<ref></ref><ref></ref>.

== גורמים ==
פרצות נתונים יכולות להיגרם מהדברים הבאים:
* טעות אנוש - שינוי הגדרות אבטחה מסוימות, נפילה בהתקפות הנדסה חברתית, איבוד המידע פיזית<ref></ref>, ואף רישום הסיסמאות במקום גלוי ליד המחשב<ref></ref>.
* טעויות ארגוניות - חוסר מדיניות חברה או ארגון בנושא ותשומת לב לקויה יכול להוביל להזנחה בנושא ולפתוח דלת לטעויות, כגון לא לעדכן מערכת אשר נמצאה אצלה פגיעות.
* מתקפת אפס ימים - פרצת אבטחה המשתמשת בחולשה שלא הייתה ידועה לציבור הרחב, ולכן היה קשה להתגונן מפניה.
* גורם זדוני פנים-ארגוני - גורם זדוני המשתמש בהרשאותיו על מנת להוציא החוצה מידע.Haveibeenpwned - אתר המאפשר לבדוק האם פרטים אישיים שלכם היו בפרצת נתונים, ומתאפשר להשיג מהם עוד [[מידע אישי רגיש.]]

== דרכי מניעה ==
* מדיניות אבטחה ארגונית - מדיניות זו תבטיח למזער טעויות אנוש.
* שימוש בכלי אבטחה - כגון מערכת למניעת דלף מידע.
* בדיקות פנימיות קבועות של חברות אבטחה - ניסיון חדירה של החברה לתוך עצמה, והסקת מסקנות.
* בדיקות חיצונית של חברות אבטחה - שימוש בחברות חיצוניות על מנת לבדוק את הגנות הארגון, והסקת מסקנות.
* תיעוד פעולות ומידור - בכך הארגון יכול לדכא ולהקשות על גורמים פנים ארגוניים בעלי כוונות זדוניות להבריח מידע, שכן יהיה קל לאתר את מקור ההברחה בקלות יחסית לאחר מכן.
* יישום מדיניות אפס אמון.

== ראו גם ==
* אבטחת מידע
* פרצת אבטחה
* הנדסה חברתית

== קישורים חיצוניים ==
* [https://www.gov.il/he/Departments/General/data_breach_informing מידע בנושא דיווח על אירוע אבטחת מידע חמור]<ref></ref> ברשות להגנת הפרטיות.
* [https://www.gov.il/he/departments/news/police_investigations_and_intelligence_department_06042021 המלצות משטרת ישראל בנוגע לזליגת מידע אישי]

== הערות שוליים ==

קטגוריה:אבטחת מידע
*
H-II (סדרת משגרים)

H-II היא סדרה של משגרים בעלי מנוע דלק נוזלי, אשר שימשו את יפן לשיגור חלליות ולוויינים. השיגור הראשון בוצע בשנת 1994. המשגר פותח על ידי סוכנות החלל היפנית ונבנה במיצובישי.

לפני פיתוח הסדרה, שיגורים שבוצעו על ידי יפן ניצלו משגר "H I" שהיה מבוסס על טכנולוגיה אמריקאית של טילי דלתא ונבנה ביפן לפי רישיון. 

פיתוח המנוע החל בשנת 1984. בפיתוח השתתפו מיצובישי, ניסן ו-NEC. הפיתוח הסתיים בשנת 1994 ובוצע שיגור מוצלח. אמנם עלות השיגור הייתה גבוהה מאוד (כ-190 מיליון $) ולא הייתה תחרותית לעומת שיגורים על ידי טיל אריאן. בעקבות כך בוצעו 7 שיגורים בלבד והוחלט לפתח דור שני של המשגר "H IIA". הפיתוח הסתיים לקראת שנת 2001 כאשר בוצע שיגור ראשון. בסך הכול בוצעו 45 שיגורים. עלות כל שיגור הייתה 90 מיליון $. במהלך השנים פותחו 4 דגמים ויכולת שיגור גדלה מ-4100 ק"ג ל-9500 ק"ג.

במטרה להגדיל יכולת שיגור בשנת 2009 פותח משגר H-II B עם יכולת שיגור של 16,500 ק"ג. המטרה העיקרית הייתה לאפשר שיגורים של H-II Transfer Vehicle. עלות השיגור הייתה 112.5 מיליון $ ובוצעו 9 שיגורים.

בשלבי פיתוח נמצא משגר מדגם H-3. השיגור הראשון בוצע בשנת 2023 אך נכשל.
==דגמים==
{| class="wikitable"
|-
! דגם !! מספר שיגורים !! תת-דגמים !! מטען למסלול מעבר למסלול גאוסטציונרי (ק"ג)!! מטען למסלול לווייני נמוך (ק"ג) !! גובה (מ')!! מסה (ק"ג) !! שלבים
|-
| H-II || 1 / 7 || 2 || 3,930 || 10,060 || 49 || 260,000 || 2
|-
| H-II A || 1 / 46 || 6 || 4,100-6,000 || 10,000-15,000 || 53 || 285,000-445,000 || 2
|-
| H-II B || 0 / 9 || 2 || 8,000 || 19,000 || 56.6 || 531,000 || 2
|}

== קישורים חיצוניים ==

* [https://space.skyrocket.de/doc_lau_fam/h-2.htm נתוני שיגורים]
* [http://www.astronautix.com/h/h-2.html תיאור המשגרי הסדרה]

קטגוריה:משגרי לוויינים וחלליות
קטגוריה:מיצובישי
קטגוריה:תוכנית החלל היפנית
אמיל פילה

אמיל פילה (בצ'כית: Emil Filla; 4 באפריל 1882 - 7 באוקטובר 1953) היה צייר ממוראביה, מנהיג האוונגרד בפראג בין מלחמות העולם וצייר קוביסטי מוקדם.

== ביוגרפיה ==
פילה נולד בכרופיניה שבמוראביה, ואת ילדותו בילה בברנו, אך מאוחר יותר עבר לפראג. החל משנת 1903 למד באקדמיה לאמנויות היפות בפראג, אך עזב את הלימודים ב-1906.

=== יצירה ===
פילה היה חבר בקבוצת "אוסמה" ("השמינייה") בשנים 1907–1908, שהיו לה מאפיינים משותפים עם הפוביסטים וגם היו לה קשרים ישירים לקבוצה האקספרסיוניסטית הגרמנית "הפרש הכחול". יצירות חשובות של פילה מתקופה זו כוללות את "קריאת דוסטויבסקי" (1907) ואת "שחקני שחמט" (1908). בשנת 1909, הוא הפך לחבר באיגוד מאנס לאמנויות יפות.

החל משנת 1910 הוא צייר בעיקר בסגנון קוביסטי<ref>Cooper, Philip. Cubism. London: Phaidon, 1995, p. 102.</ref> מושפע חזק מפיקאסו ובראק. הוא גם החל לצייר טבע דומם באותה תקופה. ב-1911 הוא ערך מספר גליונות של Volné směry, קידם את הקוביזם והוציא לאור רפרודוקציות של יצירות פיקאסו. לאחר שגם הקוראים וגם מנהיגי מאנס הגיבו בשלילה, הוא ואחרים פרשו מהאיגוד מאנס והקימו את קבוצת האמנים החזותיים, שהייתה קבוצה בעלת אוריינטציה קוביסטית.

בסביבות 1913, הוא ואוטו גוטפרוינד ייצרו כמה מהפסלים הקוביסטיים המוקדמים ביותר שנעשו. לפני מלחמת העולם הראשונה הוא עבר לפריז, אך היגר להולנד כשפרצה המלחמה. הוא חזר לפראג לאחר המלחמה. במהלך שנות ה-20, הוא פיתח עוד יותר את הגרסה שלו לקוביזם סינתטי והצטרף מחדש לאיגוד מאנס. כמו מודרניסטים צ'כים אחרים, הוא היה פעיל בעיצוב וגם בציור. ב-1925 עיצב ציורים על זכוכית עבור הביתן הצ'כוסלובקי בתערוכה הבינלאומית לאמנויות תעשייתיות ודקורטיביות בפריז. בסוף שנות ה-20 ותחילת שנות ה-30 החל לעצב בהשפעה סוריאליסטית גם בציור וגם בפיסול שלו. הוא היה שותף ב־1932 בתערוכה בינלאומית בפראג שהציגה את הסוריאליזם לציבור הצ'כי. עם זאת, הוא לא הפך לסוריאליסט.<ref>s.r.o, TOVARNA CZ. "LAHODA, Vojtěch : Emil Filla". search.mlp.cz (in Czech)</ref>

=== מלחמת העולם השנייה ואחריה ===
ביום הראשון של מלחמת העולם השנייה הוא נעצר על ידי הגסטפו יחד עם הצייר יוזף צ'אפק ואחרים ולאחר מכן נכלא במחנות הריכוז הגרמנים דכאו ובוכנוולד. עם זאת, הוא שרד את המחנות, חזר הביתה והחל ללמד באקדמיה לאמנויות, אדריכלות ועיצוב בפראג.

הוראתו של פילה באקדמיה הבטיחה את המשך הקוביזם הצ'כי, והשפעתו ניכרת בין היתר בעבודותיו של תלמידו מילוש ריינדל.<ref>Gagnon, François-Marc (January 21, 2002). Milos Reindl: Peintures 1967-1999. Montreal, Quebec: Éditions 400 Coups. pp. 1–159.</ref> בשנת 1945, הוא היה האמן הראשון שהציג תערוכה לאחר המלחמה. הוא הציג בעיקר עבודות בנושאי קרבות ומאבקים, ובהמשך יצר בעיקר נופים.

במהלך חייו היה פעיל כצייר, פסל, אספן, תאורטיקן, עורך, מארגן ודיפלומט.

הוא מת בפראג ונקבר בשטרשוביץ' בפראג הגדולה.

== גלריה ==
<gallery mode="packed" heights="200">
File:Landscape as Art Exhibition 2009 (4037462623).jpg
File:Landscape as Art Exhibition 2009 (4037462157).jpg
File:Landscape as Art Exhibition 2009 (4037462503).jpg
File:Muzeum Kampa E. Filla.jpg
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1882
קטגוריה:נפטרים ב-1953
גג מנסארד

תרשים חתך של גג מנסארד ממוסגר עץ; לכל אחד מארבעת הפנים שלו יש אותו פרופיל.
גג מנסארד (באנגלית: Mansard roof), הנקרא גם גג צרפתי או גג שפה, הוא גג רב-שיפועי בסגנון קרסול סוס (Gambrel) רב-צדדי המאופיין בשני שיפועים בכל אחד מצלעותיו, כאשר השיפוע התחתון בזווית תלולה יותר מהעליון, ולעיתים קרובות בעל חלונות. קו מתאר הגג התלול והחלונות מאפשרים שטח ראוי לתוספת קומות מגורים (עליית גג), ומקטינים את הגובה הכולל של הגג עבור מספר נתון של ראויות למגורים. ייתכן שהשיפוע העליון של הגג לא ייראה ממפלס הרחוב במבט קרוב לבניין.

הדוגמה המוקדמת ביותר הידועה לגג מנסארד מיוחסת לפייר לסקו בחלק ממוזיאון הלובר שנבנה בסביבות 1550. עיצוב גג זה זכה לפופולריות בתחילת המאה ה-17 על ידי פרנסואה מנסאר (1598–1666), אדריכל מתקופת הבארוק הצרפתי . הסגנון הפך לאופנתי במיוחד במהלך תקופת האימפריה הצרפתית השנייה (1852–1870) של נפוליאון השלישי. המילה "מנסארד" באירופה (צרפת, גרמניה ובמקומות אחרים) משמשת גם לתיאור חלל עליית הגג או הגג עצמו, ולא רק צורת הגג, ולעיתים קרובות משתמשים בה באירופה במשמעות של "גג גמברל" .

==גלריה==
<gallery>
Dampierre en Yvelines Chateau 02.jpg|גג מנסארד על שאטו דה דמפייר, מאת ז'ול הארדואן-מנסארט, אחיינו רבא של פרנסואה מנסאר
Blv-haussmann-lafayette.jpg|גגות מנסארד לאורך שדרת האוסמן בפריז שנבנו בתקופת האימפריה הצרפתית השנייה.
Wik 22 Szczecin Pałac Sejmu Stanów Pomorskich.jpg|בית האדון הנחתך בשצ'צ'ין, פולין
Germania Life Insurance Company Building.jpg|בניין חברת ביטוח החיים גרמניה בניו יורק, נבנה בשנת 1911, עם גג מנסארד בן ארבע קומות.
</gallery>

==קישורים חיצוניים==

* 
<div class="mw-content-ltr">
* [https://web.archive.org/web/20121017003751/http://www.builderbill-diy-help.com/roof-glossary.html An Illustrated Roof Glossary.]
* [https://www.architecturelab.net/mansard-roof/ What is the Mansard Roof, Advantages and Disadvantages Sheltered], Architect Anton Giuroiu, Ion Mincu University of Architecture and Urbanism, Bucharest, Romania
</div>

==הערות שוליים==

מנסארד
יוזף צ'אפק

יוזף צ'אפק (בצ'כית: Josef Čapek; 23 במרץ 1887 – אפריל 1945) היה אמן צ'כי שהיה ידוע בעיקר כצייר, אך נודע גם כסופר ומשורר. הוא המציא את המילה "רובוט", שהוכנסה לספרות על ידי אחיו, קארל צ'אפק.<ref>Věra Menclová; Václav Vaněk, eds. (2005). Slovník českých spisovatelů (in Czech). Prague: Libri. pp. 111–113.</ref>

== ביוגרפיה ==
צ'אפק נולד בהרונוב, בוהמיה (אוסטריה-הונגריה, לימים צ'כוסלובקיה, כעת צ'כיה) בשנת 1887.

תחילה צייר בסגנון האסכולה הקוביסטית, מאוחר יותר פיתח סגנון מינימליסטי משלו. הוא שיתף פעולה עם אחיו קארל במספר מחזות וסיפורים קצרים; בכוחות עצמו כתב את המחזה האוטופי "ארץ שמות רבים" וכמה רומנים, וכן חיבורים ביקורתיים שבהם טען לאמנות הלא מודע, של ילדים ושל 'פראים'.

אחיו טען שיוזף היה הממציא האמיתי של המונח רובוט.<ref>Karel Capek – Who did actually invent the word "robot" and what does it mean? at capek.misto.cz</ref><ref>Robotics and automation handbook</ref> כקריקטוריסט, הוא עבד עבור Lidové Noviny, עיתון שבסיסו בפראג. בשל יחסו הביקורתי לנציונל-סוציאליזם ולאדולף היטלר, הוא נעצר לאחר הפלישה הגרמנית לצ'כוסלובקיה ב-1939 ביחד עם אמיל פילה. הוא כתב שירים במחנה ריכוז ברגן-בלזן, שם מת ב-1945.

לאחר סיום המלחמה, ביוני 1945 רודולף מרגוליוס, מלווה באשתו של צ'אפק - ירמילה צ'אפקובה, נסעו לברגן בלזן לחפש אותו.<ref>Jarmila Čapková, Vzpomínky, Torst, Praha 1998, s. 331.</ref>

שרידיו מעולם לא נמצאו.

בשנת 1948 בית המשפט קבע רשמית את תאריך מותו ל-30 באפריל 1947.<ref>"Pejsek a kočička mají ještě autorská práva chráněna, Mein Kampf je volný"</ref>

== גלריה ==
<gallery mode="packed" heights="200">
 File:Josef Čapek Letadlo.jpg
File:Josef Čapek - Kluci s kozou (1936).jpg
File:Josef Čapek - Matka s dětmi.JPG
File:AfricanKingCapek.jpg
File:Josef Čapek Selfportrait.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים צ'כים
קטגוריה:ילידי 1887
קטגוריה:נפטרים ב-1945
אוטפור

לוגו הארגון
אוטפור (בסרבית קירילית: Отпор!, אנגלית: !Otpor מילולית: "התנגדות!") הייתה תנועת סטודנטים בסרביה (אז חלק מיוגוסלביה) שפעל בשנים 1998 עד 2004, ונודע בעיקר בזכות חלקו במאבק בלתי-אלים שהצליח להביא להדחתו מהשלטון של נשיא יוגוסלביה סלובודן מילושביץ'. האסטרטגיה של אוטפור! שילבה בה פעולות מחאה והתנגדות אזרחית בלתי-אלימה לצד פעילות פוליטית ממסדית במסגרת מערכת בחירות. 

== היסטוריה ==
אוטפור! החלה את דרכה בסוף שנת 1997 כאשר 12 סטודנטים מאוניברסיטת בלגרד, שהיו שותפים למחאות עבר נגד מילושביץ במהלך שנות ה-90 ונשכלו, נפגשו בניסיון להבין את הכשלים ולהתניע מחדש תנועת מחאה עם התובנות החדשות והקימו את אוטפור! בשנת 1998<ref></ref>. במקור, עם הקמתה, אוטפור! הייתה תנועה סטודנטיאלית ששמה לה למטרה להתנגד לדיכוי האקדמיה בידי המשטר אחרי שזה העביר את ״חוק האוניברסיטה״ במאי 1998 שמנע מאוניברסיטת בלגרד אוטונומיה וחופש ביטוי אך התנועה הניחה את המטרות הללו בצד לטובת הדחת מילושביץ<ref></ref>. 

במהלך השנתיים שבין 1998 ו-2000 תנועת אוטפור! התרחבה מחוץ לבלגרד, התפשטה ברחבי סרביה עד שאספה מעל ל-70,000 תומכים ואף אימצה את התואר Narodni pokret (תנועת העם). פעילותה הגיעה לשיא ב-5 באוקטובר 2000, עם הדחתו של מילושביץ' במה שנודע כמהפכת הבולדוזרים בשל התמונה של טרקטור (שזוהה בטעות כבולדוזר תחילה) שפרץ את שערו של משרד הרדיו והטלוויזיה של סרביה, ששימש ככלי התעמולה המרכזי של משטר מילושביץ (לתנועת אוטפור! לא היה קשר לפעולה או מפעיל הטרקטור)<ref></ref> <ref></ref>. התמונה פורסמה בכלי תקשורת רבים בעולם והפכה לסמל המזוהה עם הפלת משטר מילושביץ. 

לאחר הפלת מכן הפכה אוטפור לארגון "כלב שמירה" פוליטי שעוקב אחר הפעילות של קואליציית DOS. אוטפור פתחה בקמפיינים של פיקוח אזרחי ומתן דין וחשבון של הממשלה החדשה, תוך לחיצה לרפורמות דמוקרטיות ולמלחמה בשחיתות, וכן התעקשה על שיתוף פעולה עם בית הדין הפלילי הבינלאומי (ICTY) בהאג.

לבסוף, במהלך סתיו 2003, הפכה אוטפור לזמן קצר למפלגה פוליטית. בשל כישלונה לעבור את רף 5% הדרוש כדי לקבל מושבים כלשהם בפרלמנט הסרבי, התמזגה עם המפלגה הדמוקרטית (DS).

== מבנה רעיוני וארגוני ==
בבחינת המבנה הארגוני של התנועה, אוטפור! שילבו בין שתי אסכולות של שינוי חברתי: התארגנות (organizing) ששמה דגש על מטרות ארוכות-טווח, בניית קהילה והקמת מוסדות והתגייסות (mobilizing) שמדגישה את ההיבטים המחאתיים וריבוי המשתתפים של שינוי חברתי. אוטפור! הובילה תפיסה היברידית ששילבה מאפיינים משתי האסכולות בך שבמהותה ניצלה את הכוח המשבש של ההתגייסות המונית ומצד שני התארגנה בקבוצות מקומיות שפעלו לבנות מומנטום ולייצר רגעי שיא<ref></ref>.

=== הנהגה ===
ההחלטה באוטפור! שלא יהיו מנהיגים מוצהרים הייתה בחירה מודעת מתוך התפיסה שבלי מנהיגים קלים לזיהוי יהיה קשה יותר לתקוף את התנועה<ref></ref>. האופי ההנהגתי של אוטפור! היה של תנועה מבוזרת, ללא הנהגה מרכזית, דוברות, ייצוג פרלמנטרי או מוסדות רשמיים.

שרדג'ה פופוביץ' היה בין הפעילים המרכזיים.

==קישורים חיצוניים==
* 

== הערות שוליים ==

קטגוריה:סרביה: פוליטיקה
קטגוריה:סרביה: ארגונים
קטגוריה:אי-אלימות
רוד מקיואן

רודני מרווין מקיואן (באנגלית: Rodney Marvin McKuen; אפריל 1933 – 29 בינואר 2015) היה משורר, זמר-יוצר ומלחין אמריקאי. אחד המשוררים המצליחים ביותר בארצות הברית בסוף שנות ה-60. לאורך הקריירה שלו, מקיואן הפיק מגוון רחב של הקלטות, שכללו מוזיקה פופולרית, ספוקן וורד, פסקולים ומוזיקה קלאסית. הוא זכה בשתי מועמדויות לפרס אוסקר על יצירותיו המוזיקליות. התרגומים והעיבודים שלו לשיריו של ז'אק ברל היו מכריעים בהבאת הפזמונאי הבלגי לגדולה בעולם דוברי האנגלית. שירתו של מקיואן עוסקת בנושאים אהבה, עולם הטבע ורוחניות. שיריו נמכרו בלמעלה מ-100 מיליון עותקים ברחבי העולם, ו-60 מיליון ספרי שירה שלו נמכרו גם כן.<ref></ref>

== ביבליוגרפיה ==

==קישורים חיצוניים==

* 

== הערות שוליים ==

קטגוריה:מלחינים מן המאה ה-20
קטגוריה:משוררים אמריקאים
קטגוריה:זוכי פרס גלובוס הזהב
קטגוריה:זוכי פרס גראמי
קטגוריה:פעילים למען זכויות להט"ב בארצות הברית
קטגוריה:קליפורניה: אישים
קטגוריה:להט"בים אמריקאים
קטגוריה:מלחינים אמריקאים
קטגוריה:פעילים חברתיים אמריקאים
קטגוריה:אמני וורנר רקורדס
קטגוריה:מלחינים אמריקאים במאה ה-20
קטגוריה:פזמונאים אמריקאים
קטגוריה:זמרים-יוצרים אמריקאים
קטגוריה:אמריקאים שנולדו ב-1933
קטגוריה:אמריקאים שנפטרו ב-2015
רומן האוולקה

רומן האוולקה (בצ'כית: Roman Havelka; 30 באפריל 1877 – 20 ביוני 1950) היה צייר נוף צ'כי בסגנון אקדמי.<ref>Jaroslav Pelikan: Roman Havelka: Krajinářská tvorba (Landscape Creations; exhibition catalog)</ref><ref>Jitka Reissnerová: Roman Havelka: 1877 - 1950 (exhibition catalog)</ref>

== ביוגרפיה ==
הוא נולד בג'מניץ למשפחתו של יצרן רשתות עני. כשהיה בן שמונה הם עברו לג'יהלבה. מילדות הוא גילה כישרון לציור, ועשיר גרמני היה בין הראשונים לשים לב לכישרונו, והציע לו תמיכה. הוא הצליח ללמוד באקדמיה לאמנויות, אדריכלות ועיצוב בפראג, אצל סטניסלב סוכרדה ופליקס ינוויין.

מאוחר יותר, במהלך שנת הלימודים 1895/96, עבר לאקדמיה לאמנויות יפות, שם למד אצל יוליוס מאז'ק ואנטונין סלביצ'ק. הוא סיים את לימודיו כתלמידו של רודולף אוטו פון אוטנפלד בשנת 1900, ולאחר מכן השלים את לימודיו בדרזדן ובמינכן. בזכות מלגה הצליח לערוך טיולי לימוד לאיטליה ולבוסניה.

בעודו בבית הספר, הוא הוקסם מהנופים של פודיג'י בדרום מורביה, אותם הכיר לעמיתו, פרנטישק בוהומיר זווינה. בשנת 1900 החל להציג את יצירותיו, וזכה במלגת הנסיעות. בשנים 1902 ו-1903. הוא גם התמסר לארגון אגודת אמני מורביה, ושימש כיו"ר שלה מ-1923.

ב-1914 נישא למרתה משטאן, בתו של רוקח. זמן לא רב לאחר מכן הצטרף לצבא ונשלח להילחם בחזית המזרחית. מרתה ילדה בת בזמן שהוא לא בבית, ונסעה לגור עם הוריה. כשהשתחרר ב-1918, הקים סטודיו בפראג. הם התאחדו רק ב-1926, אז הצליח לקנות בית.

מאוחר יותר הציג תערוכות בארצות אחרות - הציג את עבודותיו בווינה, לונדון וברלין. בנוסף לציוריו, צייר איורים לכמה יצירות ספרותיות, במיוחד "טירות של הרפובליקה הצ'כית", מאת אוגוסט סדלצ'ק.

הוא מת מדלקת ריאות, בגיל 73. הוא השלים למעלה מ-3,000 ציורים, שהוצגו ב-70 תערוכות. רחובות נקראו על שמו בזנוג'מו ובג'יהלבה.

== גלריה ==
<gallery mode="packed" heights="200">
 File:Roman Havelka - Mezi chalupami (1912).jpg
 File:Roman Havelka Kvetoucí Kaštany 1914.jpg
File:Roman Havelka Na rybníce (1899).jpg
File:Roman Havelka Řeka v lese 1919.jpg
File:Roman Havelka Na louce 1912.jpg

</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1877
קטגוריה:נפטרים ב-1950
Leben

Leben (בעברית: חַיִים) הוא אלבום האולפן השלישי של המוזיקאי הגרמני כריסטופר פון דיילן בכינויו של שילר .<ref name=":0"></ref> הוא כולל שיתופי פעולה עם זמרים ידועים כמו שרה ברייטמן, מאיה סבן , פיטר הפנר וקים סנדרס.<ref name=":0" /> שילר השתמש בדף ובטומבק שהם שני כלי ההקשה הבולטים ביותר ברצועה העשירית של אלבום זה, "The Smile", ביחד עם ברייטמן.<ref name=":0" />

האלבום קיבל את תואר הפלטינה בגרמניה ב-2016.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2003
קטגוריה:אלבומים באנגלית
קטגוריה:אלבומים בגרמנית
יוליוס מאז'ק

יוליוס מאז'ק (בצ'כית: Julius Mařák; 29 במרץ 1832 – 8 באוקטובר 1899) היה צייר נוף ומעצב גרפי צ'כי.

== ביוגרפיה ==
אביו היה מבקר ורשם מקרקעין. את שיעורי הציור הראשונים שלו הוא קיבל עוד כשהיה בגימנסיה, אף שהתקשה להחליט בין קריירה אמנותית או מוזיקלית, כי כמה מבני המשפחה היו זמרים ומוזיקאים. בשנים 1852–1853, הוא למד באקדמיה לאמנויות יפות, פראג, אצל מקס האוסהופר, ולאחר מכן למד באקדמיה לאמנויות יפות, מינכן, שם מדריכיו היו לאופולד רוטמן ואדוארד שליך. <ref>Naděžda Blažíčková-Horová: Julius Mařák a jeho žáci (Julius Mařák and His Pupils), Národní galerie (exhibition catalog), Prague, 1999</ref>

בשנים 1855–1858, הוא נדד ברחבי בוהמיה, חיפש השראה, לבסוף התיישב בווינה. כשהיה שם, הוא למד תחריט, ונתן שיעורי ציור וכן סיפק איורים למספר מגזינים מקומיים. באותה תקופה השפעות אסכולת ברביזון החלו להופיע ביצירתו, אף על פי שמעולם לא היה בצרפת. מאוחר יותר ערך סיור בבלקן ובטירול.

הוא חזר לפראג בשנת 1887 כאשר יוזף הלבקה הציע לו משרת פרופסור לציור נוף באקדמיה. בין תלמידיו היו אוטאקר לבדה, אנטונין סלוויצ'ק, פרנטישק קוואן ואלואיס קלבודה, שהקימו את מה שנודע כבית הספר לנוף מאז'אק.

בשנת 1893, הוא חלה במחלה קשה ונאלץ להסתמך על עזרת תלמידיו כדי להשלים את העבודות שלו.

בין ההזמנות העיקריות שלו היו עיטורים לתיאטרון הלאומי החדש בפראג וציורים עבור גרם המדרגות של המוזיאון הלאומי. הוא גם יצר קבוצת ציורים, עבור הוצאת גופיל וקייזר, המתארים את ארבע העונות. הם הפכו לסדרה של תחריטים פופולריים על ידי אדוארד ווילמן (1820–1877) מקרלסרוהה.

== גלריה ==
<gallery mode="packed" heights="200">
File:Marak web1.jpg|שירת הבוקר
File:22 big.jpg|ביער
File:Marak28.jpg|סלעים
File:Marak037.jpg|בשולי היער
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1832
קטגוריה:נפטרים ב-1899
אנטונין סלביצ'ק

אנטונין סלביצ'ק (בצ'כית: Antonín Slavíček; 16 במאי 1870 – 1 בפברואר 1910) היה צייר אימפרסיוניסטי צ'כי שעבד בעיקר באזור שמסביב לקמניצ'קי.<ref>Vítězslav Nezval: Antonín Slavíček, A Great Czech Painter. Artia, Prague (1955)</ref>

== ביוגרפיה ==
בשנת 1887, הוא נכנס לאקדמיה לאמנויות יפות, פראג, שם למד ציור נוף אצל יוליוס מאז'ק.<ref>"GalleryJK: Biography". Archived from the original on 2007-10-07</ref> לימודיו נקטעו במספר הזדמנויות, ככל הנראה עקב חילוקי דעות עם מאז'ק. באוקטובר 1899 נפטר פרופסור מאז'ק, וסלביצ'ק הגיש בקשה להחליפו, אך הוא לא התקבל. ההתמחות בציור הנוף הופסקה באקדמיה.

אשתו חלתה במחלה קשה בשנת 1908, מה שהביא אותו לנסוע לדוברובניק לטיפול, והוא שבר את ידו במהלך שהותם שם. לאחר שהחלים, באוגוסט 1909, הם יצאו לחופשה בהרים, ובעודו שוחה בנהר, לקה בשבץ מוחי ששיתק את צידו הימני.

לאחר מכן הגיעה תקופה ארוכה של החלמה. הוא עשה מספר ניסיונות לצייר ביד שמאל, אך התוצאות היו מאכזבות.

זמן קצר לאחר מכן הוא ירה בעצמו כשהוא "במצב של אי שפיות", לפי תעודת הפטירה.<ref>"Sebevražedné mánii podlehl i malíř Slavíček" (The Painter Slavíček Succumbed to Suicidal Mania) by Ivan Motýl</ref>

אלמנתו, בוהמילה, נישאה לחבר משפחה, הצייר הרברט מסריק; בנו של טומאש מסריק.

גם בנו יאן הפך לצייר, ובנו ג'יז'י היה תסריטאי ובמאי ידוע.<ref>Josef Tomeš, Český biografický slovník (Czech Biographical Dictionary), Vol.K-P, Petr Meissner, Prague (1999</ref>

רוז'נה זאטקובה הייתה בין תלמידותיו.

== גלריה ==
<gallery mode="packed" heights="200">
File:EliscinMost.jpg|גשר אליזבת
File:Antonin Slavicek - cervnovy den (1898).jpg|יום ביוני
File:Antonin Slavicek - U nas v Kamenickach (1904).jpg|נוף ליד הבית
File:Slavicek, Antonin - silnice v desti.jpg|גשם
</gallery>

== קישורים חיצוניים ==

* 

== הערות שוליים ==

קטגוריה:ציירים צ'כים
קטגוריה:ילידי 1870
קטגוריה:נפטרים ב-1910
כינת ציפורים

כינת ציפורים היא כינה כוססת (חרק קטן נושך), הנצמדת כטפילה לבעלי חיים בעלי דם חם, ובמיוחד לציפורים. כיני ציפורים ניזונות מנוצות, עור או לעיתים מדם. אין להם כנפיים, וחלקי הפה הנושכים שלהם מבחינים בינן לבין כינים אמיתיות, היונקות דם.<ref name="EB">"Bird louse" on Encyclopædia Britannica.</ref><ref name="HSW"></ref>

כמעט כל הציפורים המבויתות הן מארחות של לפחות מין אחד של כינת ציפורים. תרנגולות ועופות אחרים מותקפים על ידי סוגים רבים של כיני ציפורים. בדרך כלל, כיני ציפורים אינן גורמות נזק רב לציפור אלא אם כן היא נגועה בצורה חריגה כמו במקרה של ציפורים עם מקור פגום שאינם יכולים לטפל בעצמם כראוי.

במקרים כאלה, הגירוי מהכינים עלול לגרום לציפור לפגוע בעצמה על ידי גירוד. במקרים קיצוניים, הנגע עלול להפריע לייצור הביצים ולפיטום העופות. בניגוד לכינים אמיתיות, כיני עופות אינן נושאות מחלות זיהומיות. כיוון שכיני הציפורים התפתחו יחד עם המארחים הספציפיים שלהם, קשרים פילוגנטיים בין כיני ציפורים הם לפעמים שימושיים כאשר מנסים לקבוע קשרים פילוגנטיים בין ציפורים. <ref>Cohen, Baker, Belchschmidt, Dittmann, Furness, Gerwin, Helbig, de Korte, Marshall, Palma, Peter, Ramli, Siebold, Willcox, Wilson and Zink (1997). [https://www.ncbi.nlm.nih.gov/pmc/articles/PMC1688246/pdf/9061968.pdf Enigmatic phylogeny of skuas.] Proc. Biol. Sci. 264(1379): 181–190.</ref>

בעבר, כל הכינים הכוססות נחשבו לחלק מענף בשם מאלופגה (Mallophaga, שהתברר בהמשך כקבוצה פרפילטית) בעוד שהכינים היונקות משויכות לענף אח בשם אנופלורה (Anoplura). סיווג מחדש (Clay, 1970) שילב שני ענפים אלה לסדרה (או פרבו-סידרה) פתירפטרה (Phthiraptera), הכוללת 5 ענפים שבה כיני העופות שייכים לשני תתי-סדרות (או ענפים) - אמבליצרה ואישנוצרה. חלק מחברי תת-הסדרות הללו אינם טפילי ציפורים ולכן אינם כיני ציפורים.<sup><ref name="Gillot">Gillot, C. Entomology 2nd Ed. (1995) Springer, , . Accessed on [https://books.google.com/books?id=DrTKxvZq_IcC Google Books] on 9 Apr 2010.</ref>: 2010–202</sup> 

המשפחות שהן טפיליות לציפורים הן:
* תת-סדר אמבליצרה
** משפחת Menoponidae - ציפורים, בעיקר תרנגולות.
** משפחת Laemobothriidae - ציפורי מים וניצים.
** משפחת Ricinidae - יונקי דבש וציפורי שיר.
* תת-סדר אישנוצרה
** משפחת Philopteridae - ציפורים, בעיקר תרגולות.

==קישורים חיצוניים==
* 

== הערות שוליים ==

== הפניות ==
* [http://www.britannica.com/EBchecked/topic/66505/bird-louse "כינת ציפורים"] . אנציקלופדיה בריטניקה מקוונת 2010. אוחזר ב-9 באפריל 2010.
קטגוריה:כינים
קטגוריה:טפילים
הרברט מסריק

הרברט מסריק (בצ'כית: Herbert Masaryk; 1 במאי 1880 – 15 במרץ 1915) היה צייר פוסט-אימפרסיוניסטי צ'כי; בנו של המייסד והנשיא לעתיד של צ'כוסלובקיה, טומאש מסריק, ואשתו ילידת אמריקה, שרלוט גאריג.

== ביוגרפיה ==
לאחר שהפגין כישרון מוקדם לציור, הוא למד בפראג, פירנצה (1900-1901) ואנטוורפן (1901-1902), אך נותר במידה רבה אוטודידקט.<ref>Libor Vykoupil, "Ecce Homo - Herbert Masaryk" [1] Český rozhlas Brno</ref> הוא הושפע מהאימפרסיוניזם, האקספרסיוניזם, הזסציון הווינאי ואחרים. עבודתו מורכבת בעיקר מדיוקנאות ונופים.<ref>Josef Tomeš, Český biografický slovník XX. století : II. díl : K-P Litomyšl, 1999</ref>

הוא היה שחקן הוקי טוב בצעירותו, ושיחק ב-HC Slavia Praha ב-1900 - 1901, במהלך עונתו הראשונה. ב-2013 נקרא גביע הוקי על שם אביו, שסיפק והעניק את הגביע הלאומי הראשון ב-1924.<ref>TG Masaryk Cup @ EuroHockey.</ref>

בשנת 1905 הוא התיידד טוב עם הצייר אנטונין סלביצ'ק והתגורר עם משפחתו בקמניצ'קי. לאחר התאבדותו של סלביצ'ק ב-1910, נשא מסריק לאישה את אלמנתו, בוהמילה, ואימץ את ילדיו.

הוא מת מטיפוס; ככל הנראה נדבק בעת שעבד עם פליטי מלחמה מגליציה.

בשנת 1993 אורגנה לזכרו רטרוספקטיבה גדולה, האירוע נפתח על ידי הנשיא ואצלב האוול ושתי בנותיו של מסריק, ומשך יותר מ-50,000 מבקרים.<ref>Petr Wittlich and Eva Kosáková, Herbert Masaryk : život a dílo : (1880-1915) (exhibition catalog), Tvorba, 1993</ref>

מתוך כ-300 ציוריו, כמעט 100 אינם ידועים. רבים מאלה אבדו כנראה מיד לאחר מותו כאשר אחותו, אליס, נעצרה על ידי ממשלת אוסטריה ורכושה נתפס במאמץ לגלות כתבים פוליטיים חבויים על ידי אביהם.

== גלריה ==
<gallery mode="packed" heights="200">
 File:Herbert Masaryk - O žních.jpg|קציר
File:Herbert Masaryk - Zahrada (1912).jpg|גן פורח
File:HMasaryk-Window.jpg|עציצים בחלון
File:Masaryk Herbert - A Farmhouse 077.jpg|בית חווה
File:HerbertMasarykPiano.jpg|הפסנתר
File:HMasaryk-Gateway.jpg|שער
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1880
קטגוריה:נפטרים ב-1915
Paradise (שיר של עומר אדם)

"Paradise" (בעברית: "גן עדן") הוא סינגל שהולט על ידי הזמר הישראלי עומר אדם, כסינגל שלא מתוך אלבום אולפן. את השיר הוציאה לאור ב-18 ביוני 2017 חברת התקליטים NMC יונייטד אנטרטיינמנט.

== על השיר ==
"Paradise" נכתב על ידי דורון מדלי, שעבד בעברו עם אדם ב"נמס ממך", "תל אביב" ו"בניתי עלייך", וינון יהל, שגם הפיק אותו. זהו שיר אהבה לעונת הקיץ הישראלית. נכתב מנקודת מבט על ישראל כגן עדן של התאהבויות, שמחת חיים, חופש ואהבת חינם. ב-18 ביוני נכנס למצעד הפזמונים העבריים השבועי של המדיה פורסט במקום החמישי ולאחר מכן יצא מהדירוג.

== מיקומי שיא ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהופקו על ידי ינון יהל
קטגוריה:שירים על גן עדן
קטגוריה:סינגלים בהוצאת NMC יונייטד אנטרטיינמנט
בחורים טובים (שיר)

"בחורים טובים" הוא סינגל שהוקלט על ידי הזמר הישראלי עומר אדם. את השיר הוציאה לאור ב-27 ביולי 2018 חברת התקליטים NMC יונייטד אנטרטיינמנט, והוא נכלל כרצועה ה-19 באלבום האולפן השישי של הזמר, Omer.

== על השיר ==
"בחורים טובים" נכתב על ידי אליה רוסיליו וסתיו שמש, והופק על ידי תמיר צור. זהו הסינגל החמישי שהוציא אדם מתוך אלבום האולפן השישי שלו. ב-29 ביולי 2018 נכנס למצעד הפזמונים העבריים השבועי של המדיה פורסט במקום השישי – שם שהה שבוע אחד בלבד. בסמוך לצאתו עלה לשירות הסטרימינג ספוטיפיי, שם צבר כשלושה מיליון השמעות. השיר מספר על חוויות משותפות של אדם עם חבריו הבנים.

השורה "גילינו בתאילנד שהבנות לא בדיוק בנות" זכתה לביקורות רבות, בנימוק לטענות טרנספוביות. גיל לוסטיג מ-"Mako" טען לחפותו של אדם, והזכיר כי מדובר בזמר המזרחי הראשון שהופיע על בימת מצעד הגאווה, ואף הוציא המנון גאווה בשם "תל אביב". לדעתו, הדבר נעשה בתום לב, והמליץ לזמר ולמנהליו להקליט את השיר מחדש ללא השורה המדוברת.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עומר אדם
קטגוריה:שירים בעברית
קטגוריה:שירים שהופקו על ידי תמיר צור
קטגוריה:מחלוקות הקשורות ללהט"ב במוזיקה
קטגוריה:סינגלים בהוצאת NMC יונייטד אנטרטיינמנט
מייק טרזור

מייק טרזור נדאישימייה (בצרפתית: Mike Trésor Ndayishimiye; נולד ב-28 במאי 1999 באנטוורפן שבבלגיה) הוא כדורגלן בלגי המשחק בעמדת הקשר ההתקפי בקבוצת ברנלי.

== קריירת מועדונים ==
טרזור גדל במחלקות הנוער של טוביזה ואנדרלכט. ב-11 בספטמבר 2018 חתם טרזור בניימכן מליגת המשנה ההולנדית. בסך הכל ערך 25 הופעות ליגה במדי המועדון, בהן הבקיע ששה שערים.

ב-2 בספטמבר 2019 הושאל טרזור למשך עונה אחת לווילם II מליגת העל ההולנדית. ב-1 ביולי 2020 חתם על חוזה קבוע במועדון. בסך הכל ערך 64 הופעות ליגה במדי המועדון, בהן הבקיע תשעה שערים.

ב-7 ביולי 2021 חתם טרזור בראסינג גנק מליגת העל ההולנדית.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:אנטוורפן: כדורגלנים
קטגוריה:כדורגלני ניימכן
קטגוריה:כדורגלני וילם II
קטגוריה:כדורגלני ראסינג גנק
קטגוריה:כדורגלני ברנלי
קטגוריה:כדורגלני נבחרת בלגיה
קטגוריה:ספורטאים בלגים בהולנד
קטגוריה:ספורטאים בלגים באנגליה
קטגוריה:בלגים שנולדו ב-1999
ליוואי קולוויל

ליוואי למאר סמואלס קולוויל (באנגלית: Levi Lemar Samuels Colwill; נולד ב-26 בפברואר 2003 בסאות'המפטון שבאנגליה) הוא כדורגלן אנגלי המשחק בעמדת הבלם בצ'לסי מהפרמייר ליג, ובנבחרת אנגליה עד גיל 21.

== קריירת מועדונים ==
קולוויל גדל במחלקת הנוער של צ'לסי. ב-25 ביוני 2021 הושאל קולוויל למשך עונה אחת להאדרספילד טאון מהפוטבול ליג צ'מפיונשיפ. ב-1 באוגוסט ערך את הופעת הבכורה שלו במועדון, בניצחון על שפילד ונסדיי במסגרת גביע הפוטבול ליג. ב-7 באוגוסט ערך את הופעת הבכורה שלו בליגה, בתיקו 1-1 נגד דרבי קאונטי במסגרת המחזור הראשון. ב-21 באוגוסט הבקיע את שער הבכורה שלו במועדון, בניצחון 2-1 על שפילד יונייטד במסגרת המחזור הרביעי בליגה. בסך הכל ערך 31 הופעות ליגה במדי המועדון, בהן הבקיע שני שערים.

ב-5 באוגוסט 2022 הושאל קולוויל למשך עונת 2022/2023 לברייטון אנד הוב אלביון מהפרמייר ליג. ב-7 באוגוסט ערך את הופעת הבכורה שלו במועדון, בניצחון 2-1 על מנצ'סטר יונייטד במסגרת המחזור הראשון בליגה.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:סאות'המפטון: כדורגלנים
קטגוריה:כדורגלני צ'לסי
קטגוריה:כדורגלני האדרספילד טאון
קטגוריה:כדורגלני ברייטון אנד הוב אלביון
קטגוריה:כדורגלני נבחרת אנגליה
קטגוריה:אנגלים שנולדו ב-2003
כירורגיה של בקרת נזקים

כירורגיה של בקרת נזקים היא גישה כירורגית לטיפול במטופלים שמצבם הפיזיולוגי הוא מעורער, בעיקר נפגעי טראומה במצב קשה. לפיה יש להעניק להם את הטיפול הכירורגי הנדרש המינימלי, ולהעבירם במהירות האפשרית מחדר הניתוח ליחידה לטיפול נמרץ לצורך ייצוב מצבם, ולדחות את השלמת התיקון הכירורגי של פגיעות ומחלות אצלם עד לאחר שלב זה. בגישה זו נעשה תחילה רק טיפול כירורגי מציל חיים - עצירת דימום פעיל וטיפול במקורות זיהום. גישה זו איננה נעדרת סיכונים וסיבוכים, אך הוכחה כמפחיתה את שיעור התמותה של המטופלים.

==תיאור==
מקור המונח של בקרת נזקים הוא בתחום הימי הצבאי, שבו מתוקנים נזקים הנגרמים לאונייה בלב ים רק במידה הנדרשת כדי לאפשר לה להגיע לנמל, שבו ייערך בה תיקון יסודי. הצורך בכירורגיה של בקרת נזקים התברר מתוך ההכרה שאצל מטופלים מסוימים עלולה החלטה על ביצוע תיקון כירורגי מקיף מיידי של הפגיעות שלהם להוביל למותם, על רקע קיום סיבוכים פיזיולוגיים שנבעו מפציעתם. הדבר אמור בעיקר בנפגעי טראומה, שנקלעו למשולש המוות - שילוב של היפותרמיה, חמצת מטבולית וקואגלופתיה, שלושה מצבים רפואיים המזינים זה את זה ועלולים להביא במהירות למוות. במצב זה ניתנת העדפה לתיקון כירורגי מינימלי מציל חיים, הכרוך בניתוח קצר ככל האפשר. המטרה היא להעביר את המטופל במהירות האפשרית ליחידה לטיפול נמרץ, שם ינוטר המטופל בקפידה והסיבוכים הפיזיולוגיים שהוא סובל מהם יטופלו ויתוקנו. לאחר שמשתפר מצבו הפיזיולוגי של המטופל, הוא עובר ניתוח נוסף (או יותר מאחד) לשם השלמת הסקירה של הפגיעות הפנימיות שנגרמו לו ותיקונן הכירורגי המלא. לרוב מדובר בדחיית השלמת התיקון הכירורגי הדרוש לפרק זמן של 24–48 שעות לאחר הניתוח הראשוני.

חלקים אופייניים של הניתוח הראשוני של הנפגע כוללים השארת חבישות לחץ בתוך הבטן (Packing) לצורך עצירת דימומים תוך בטניים - בעיקר בכבד, וכן אי תפירה של החתך בבטן המטופל וסגירתו באמצעי זמני בלבד (למשל שקית בוגוטה ). בדרך זו מקוצר זמן הניתוח ומתאפשרת בהמשך גישה מהירה לניתוח חוזר, בין השאר על מנת לטפל בסיבוך שכיח של נפגעי טראומה והוא תסמונת המדור הבטני - היווצרות לחץ בתוך חלל הבטן, הגורם להגבלת זרימת הדם אל הלב וממנו ועקב כך לירידה בחימצון של האיברים הפנימיים והרקמות. במסגרת הניתוח החוזר (או ניתוחים) לאחר ייצוב מצבו של הנפגע ביחידה לטיפול נמרץ יוצאו החבישות מחלל הבטן והחתך הניתוחי ייסגר סופית.

הכירורגיה של בקרת נזקים היא חלק מהמהלך של טיפול בנפגע טראומה, המתחיל עוד בעת איסופו לטיפול בשטח ונמשך בהחייאה והייצוב הראשוני בחדר הטראומה בבית החולים. במסגרת זאת ההחלטה על הצורך בניתוח המוגבל לבקרת נזקים עשויה להתקבל עוד בשלב מוקדם של תהליך הטיפול, בהתאם להערכת מצבו של הנפגע.

יישום מוצלח של הגישה של כירורגיה של בקרת נזקים מצריך עבודה משותפת ומתואמת של צוות רב תחומי בכירורגיה, טראומה, טיפול נמרץ, סיעוד וכל תחומי הרפואה המשיקים. אפשרות זו קיימת במיוחד בבתי חולים שהוסמכו כמרכזי טראומה, שמצויים בהם כוח האדם, הידע, הנהלים והציוד הדרושים לטיפול מיטבי בנפגעי טראומה.

==קישורים חיצוניים==
* <div class="mw-content-ltr">B. A. Hoey, C. W. Schwab, [https://journals.sagepub.com/doi/pdf/10.1177/145749690209100115 Damage Control Surgery], Scandinavian Journal of Surgery 91: 92–103, 2002</div>
* [https://www.youtube.com/watch?v=CCRJpxkl740&ab_channel=HadassahMedicalCenter הצגה קלינית של האגף הכירורגי - יחידת טראומה וכירורגיה דחופה], מרכז רפואי הדסה, באתר יוטיוב <small>(כירורגיה של בקרת נזקים - 17:28; תסמונת המדור הבטני - 26:00; השארת בטן פתוחה - 28:00)</small>

קטגוריה:רפואת חירום: טיפולים
בקרת נזקים
אלפא דיאלו

אלפא דיאלו (באנגלית: Alpha Diallo; נולד ב-29 ביוני 1997) הוא כדורסלן אמריקאי המשחק בעמדת הסמול פורוורד במונקו מה-LNB Pro A הצרפתית והיורוליג.

== קריירה בתיכון ==
דיאלו נולד וגדל בניו יורק, אך עבר לדנוור, קולורדו עם אמו. הוא שיחק בבית הספר התיכון דנוור וסט כ והוביל את הקבוצה לשמינית גמר דרג 4A במדינה. הוא הושעה על ידי איגוד התיכונים של קולורדו לאחר שניסה לעבור לבית הספר התיכון אברהם לינקולן. דיאלו שיחק שתי עונות באקדמיית פרדריק דאגלס בהארלם, והמשיך לשנת לימודים נוספת באקדמיית ברוסטר, והעמיד ממוצעים של 16.5 נקודות ו-6.5 ריבאונדים למשחק. הוא רשם 35 נקודות, שמונה ריבאונדים ושמונה אסיסטים מול אלופת המדינה בסיום העונה, האקדמיה הצבאית הארגרייב. דיאלו ייצג את נבחרת אפריקה ב-Adidas Nations circuit, והעמיד ממוצעים של 20.5 נקודות ו-10.7 ריבאונדים למשחק. הוא דורג כשחקן ה-95 הטוב במחזור שלו, וחתם במכללת פרובידנס למרות הצעות מאוקלהומה סטייט ו-VCU.

== קריירת מכללות ==
כ העמיד דיאלו ממוצעים של 5.7 נקודות ו-3.2 ריבאונדים למשחק. כסופומור רשם דיאלו ממוצעים של 13.2 נקודות, 6.6 ריבאונדים ו-2.3 אסיסטים, ולעיתים קרובות שמר על השחקן הטוב ביותר של הקבוצה היריבה. עם זאת, הוא קלע רק 21% לשלוש, ועבד על הקליעה שלו בקיץ. כ נבחר דיאלו לחמישיית העונה השנייה של הביג איסט. הוא העמיד ממוצעים של 16 נקודות, 8.1 ריבאונדים, 3.1 אסיסטים ו-1.6 חטיפות למשחק, והוביל את הקבוצה בכל ארבע הקטגוריות. דיאלו הכריז על מועמדותו לדראפט ה-NBA {{כ}}2019 אך החליט לחזור לפרובידנס. בעונת ה הוא נבחר לחמישיית קדם העונה באזור. ב-16 בפברואר 2020 קלע דיאלו שיא קריירה של 35 נקודות בניצחון 74–71 על סיטון הול המדורגת עשירית, כשקלע 11 מ-15 מהשדה, ולמחרת נבחר לשחקן השבוע בביג איסט. כסיניור העמיד דיאלו ממוצעים של 14.1 נקודות ו-7.8 ריבאונדים למשחק, ונבחר שוב לחמישייה השנייה באזור.

== קריירה מקצועית ==
=== לאווריו ===
ב-9 בספטמבר 2020 חתם דיאלו על החוזה המקצועי הראשון שלו בלאווריו מליגת העל היוונית. במהלך עונת 2020/21 המוצלחת של המועדון, בו הגיע לראשונה לגמר הליגה, העמיד דיאלו ממוצעים של 12.9 נקודות, 5.4 ריבאונדים, 2 אסיסטים ו-1.5 חטיפות למשחק.

=== מונקו ===
ב-24 ביולי 2021 חתם דיאלו על חוזה לשלוש שנים באלופת יוון וקבוצת היורוליג פנאתיניאקוס. עם זאת, ב-30 באוגוסט 2021 הוא חתם במונקו מליגת העל הצרפתית והיורוליג.

ב-18 במאי 2022 הוא נבחר לחמישיית העונה בליגה הצרפתית. דיאלו עזר למונקו להגיע לגמר הליגה, בו הפסידה לאסוול ליון-וילרבאן.

בעונת 2022/23 זכה דיאלו עם מונקו לראשונה באליפות צרפת בכדורסל, והעפיל עימה לפיינל פור היורוליג 2023.

== קריירה בנבחרת הלאומית ==
בקיץ 2019 היה דיאלו חלק מנבחרת ארצות הברית בכדורסל שהתחרתה ב בפרו. הנבחרת זכתה במדליית ארד, וניצחה במשחק על המקום השלישי את 92–83 עם 23 נקודות וחמישה ריבאונדים של דיאלו. הוא הוביל את הנבחרת בנקודות (15.0), ריבאונדים (5.6) וחטיפות (1.6) למשחק.

== קישורים חיצוניים ==

== הערות שוליים ==

קטגוריה:כדורסלני נבחרת ארצות הברית
קטגוריה:כדורסלני פרובידנס קולג'
קטגוריה:ניו יורק: כדורסלנים
קטגוריה:כדורסלני לאווריו
קטגוריה:כדורסלני מונקו
קטגוריה:מדינת ניו יורק: כדורסלנים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אמריקאים שנולדו ב-1997
תגידי לי שטוב לך

"תגידי לי שטוב לך" הוא סינגל שהוקלט על ידי הזמר הישראלי עומר אדם. את השיר הוציאה לאור ב-20 בינואר 2019 חברת התקליטים NMC, והוא נכלל כרצועה השלישית באלבום האולפן השישי של הזמר, Omer.

== על השיר ==
"תגידי לי שטוב לך" נכתב על ידי משה בן אברהם, שגם הפיק אותו לצד אופק יקותיאל. ב-20 בינואר 2019 נכנס למצעד הפזמונים השבועי של המדיה פורסט במקום הרביעי. בשבוע שלאחר מכן עלה למקום השלישי – שם שהה שבוע אחד לפני צאתו מהדירוג. ב-21 בפברואר דורג לשבוע אחד ב במקום השביעי. במצעד השנתי של גלגלצ ואתר "וואלה!" דורג במקום ה-34.

== מיקומי שיא ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עומר אדם
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
פנינה אליאני-שורוק

פנינה אליאני-שורוק (נולדה ב-13 באוגוסט 1953) היא משוררת וסופרת ישראלית. שירים ומאמרים פרי עטה מתפרסמים בכתבי-עת שונים<ref name=":0"></ref>.

הנחתה מורים וניהלה פרויקטים לקידום נוער בעיריית בת ים ובעליית הנוער מטעם הסוכנות היהודית בירושלים. עמדה בראש סניף הרצליה ליוצאי יהדות מרוקו, ממקימי תא סופרי הרצליה<ref name=":1"></ref>.

== ביוגרפיה ==
פנינה אליאני-שורוק נולדה בקזבלנקה, מרוקו. עלתה ארצה ב-1961 והתגוררה בקרית-שמונה עד 1971. עוסקת במחקר והוראה, עורכת ערבי-שירה. חברה בצוות כתיבה ופיתוח תוכניות לימודים בעיריית תל אביב<ref name=":0" />.

למדה ספרות עברית וספרות משווה לתואר ראשון ושני ולימודים לתעודת הוראה באוניברסיטת בר-אילן<ref name=":1" />. חברה באגודת הסופרות והסופרים העבריים<ref></ref>.

אם לשלושה וסבתא לעשרה, מתגוררת בהרצליה.

== ספריה ==
* אשה קשובה (ירושלים: סיני, 1989)
* אוצרת מראות (תל אביב: י' גולן, 1995)
* אהבה מרחם (תל אביב: ספרית פועלים, 2000)
* אמא כותבת אותי (תל אביב: עקד, 2004)
* שוב האור נגה בי (תל אביב: עקד, 2010)
* משוטטת בדעתי (תל אביב: עקד, 2017)
* כורכת חיים לכיכר לחם (עמדה, 2021)
* בדרך הביתה (עמדה, 2023)

== ספרים בעריכתה ==
* כבת מלך יחידה: זוהר שושנה אגדה בת זמננו / מ. אלחיאני, עריכה משותפת עם אשר כנפו (ישראל: ארכיב יהדות מרוקו בשיתוף ברית - כתב עת של יהדות מרוקו, 2012)

== לקריאה נוספת ==
* פנינה אליאני-שורוק, חוגגת, שירה, מאזניים, אוקטובר 2008, עמוד 36
* פנינה אליאני-שורוק, הרגליים של אלה, מאזנים, אב תש"ע, עמודים 26–27

== קישורים חיצוניים ==
* 
* 
* 
* 
* 
* 
* 
* 
* פנינה אליאני-שורוק, על עצים מתבוללים בפריחתם והמוות שאינו משחרר, באתר של נילי דגן, 6.5.2018
* שרון יונתן, [https://www.tzomet-hrz.co.il/around_town/culture/54623 נכתב כל חיי], באתר צומת השרון, 31.3.2023
* רן יגיל, [https://blogs.bananot.co.il/171/?p=2248 בדרך הביתה - פנינה אליאני שורוק], באתר בננות, 7.4.2023
* [https://www.google.co.il/search?tbo=p&tbm=bks&q=inauthor:%22פנינה+אליאני־שורוק%22 פנינה אליאני-שורוק] באתר גוגל ספרים
* [https://salonet.org.il/tag/פנינה-אליאני-שורוק/ פנינה אליאני-שורוק] באתר סלונט
* דן אלבו, [https://zifzifzif.wordpress.com/2013/11/30/מֵעֵמֶק-עָכוֹר-פנינה-אליאני-שורוק/ על השיר מֵעֵמֶק עָכוֹר, של פנינה אליאני-שורוק], 29.11.2013
* רחלי אברהם-איתן, [http://www.yekod.co.il/%D7%9C%D6%B0%D7%9C%D6%B7%D7%98%D6%BC%D6%B5%D7%A3_%D7%94%D6%B7%D7%9E%D6%BC%D6%B7%D7%9B%D6%B0%D7%90%D7%95%D6%B9%D7%91/ לְלַטֵּף הַמַּכְאוֹב], באתר יקוד, 19.7.2021

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:הרצליה: אישים
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:ישראליות שנולדו ב-1953
קטגוריה:ישראלים שנולדו ב-1953
מאושרת בלעדיי

מאושרת בלעדיי הוא סינגל שהוקלט על ידי הזמר הישראלי עומר אדם. הוא יצא לאור ב-25 באוקטובר 2018, על ידי חברת התקליטים NMC, כסינגל השמיני וכרצועה השביעית באלבום האולפן השישי של הזמר, Omer.

השיר הגיע למקום ה-10 במדיה פורסט TV, והוקלטו לו מספר גרסאות כיסוי, כמו אלו של אושר כהן ותמר יהלומי.

== על השיר ==
"מאושרת בלעדיי" נכתב על ידי אושר כהן ולורן כהן, והופק על ידי תמיר צור. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-3.5 מיליון השמעות. לשיר לא הופק וידאו קליפ רשמי, אולם פורסם אודיו שלו בערוץ היוטיוב של אדם, המלווה לתמונת אישה ביום גשום. נכון למרץ 2024 עומד מונה הצפיות של הקליפ על למעלה מ-12 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 באוקטובר 2018
|הזרמת מוזיקה • הורדה דיגיטלית
|NMC
|style="text-align:center;"|
|}

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עומר אדם
קטגוריה:שירים בעברית
קטגוריה:שירים שהופקו על ידי תמיר צור
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט